**«*Үйшік»*** *орыс халық ертегісі .*

***Мақсаты:*** *Балаларды «Үйшік» ертегісімен таныстыру. Ертегінің мазмұнын түсіндіру арқылы, сөздік қорын, сөйлеу мәдениетін, ойлау қабілетін дамыту. Сахналау барысында жағымды- жағымсыз кейіпкерлердің бейнесіне еніп, олардың мінез- құлқын келтіру. Балаларды достыққа, татулыққа тәрбиелеу.*

***Көрнекіліктер:*** *үйшік үйі, аңдар.*

***Жүргізуші:*** *Ерте, ерте, ертеде орманда кіп- кішкентай ескі үйшік тұрған.*

*Бірде оны қасынан өтіп бара жатқан тышқан көреді. Тышқан тоқтап:*

 *Сүп- сүйкімді, кіп- кішкентай бұл үйшікте кім бар?*

***Жүргізуші:*** *- деп сұрайды. Ешкім жауап бермейді. Тышқан бос үйшікке кіріп, осында тұрып жатады. Біраз уақыттан кейін үйшіктің маңына секіріп бақа келеді.*

***Бақа:*** *- Сүп- сүйкімді, кіп- кішкентай бұл үйшікте кім бар?*

***Тышқан****: - Мен тықырлауық тышқанмын! Ал сен кімсің?*

***Бақа:*** *- Мен бақылдауық бақамын.*

 *-Кел, бірге тұрайық.*

***Жүргізуші:*** *- Бақа бақылдап үйшікке секіріп кіреді. Тышқан екеуі тіл табысып , бірге тұрады. Енді үйшік қасына ытқып- ытқып қоян келеді.*

***Қоян:*** *- Сүп- сүйкімді, кіп- кішкентай бұл үйшікте кім бар?*

***Жүргізуші:*** *-деп сұрайды.*

***Тышқан:*** *- Мен тықырлауық тышқанмын!*

***Бақа:*** *- Мен бақылдауық бақамын. Ал сен кімсің?*

***Қоян:*** *- Мен қорқақ қоянмын!*

***Екеуі:*** *- Кел, бірге тұрайық.*

***Жүргізуші:*** *- Қоянда үйшікке кіреді. Осылай үшеуі бірге өмір сүріпті. Алыстан бұл үйшікті түлкі көреді. Ақырын басып жақын келіп , терезені қағады.*

***Түлкі:*** *- Сүп-сүйкімді , кіп- кішкентай бұл үйшікте кім бар ?*

***Жүргізуші:*** *- деп сұрайды.*

***Тышқан:*** *- Мен тықырлауық тышқанмын!*

***Бақа:*** *- Мен бақылдауық бақамын!*

***Қоян:*** *- Мен қорқақ қоянмын! Ал сен кімсің?*

***Түлкі:*** *- Мен қу түлкімін.*

***Үшеуі:*** *- Кел, бірге тұрайық.*

***Жүргізуші:*** *- Үйшіктен түлкіге де орын табылады. Достар енді төртеу болады. Үйшікке тілі салақтап , айналасына алақ- жұлақ қарап қасқыр жетеді. Ол есікті қағып , қырылдаған даусымен:*

 *Бұл үйшікте кім бар?*

***Тышқан:*** *-Мен тықырлауық тышқанмын!*

***Бақа:*** *- Мен бақылдауық бақамын!*

***Қоян:*** *- Мен қорқақ қоянмын!*

***Түлкі:*** *- Мен қу тү лкімін!Ал сен кімсің?*

***Қасқыр:*** *-Мен сұр қасқырмын!*

***Бәрі:*** *- Кел , бірге тұрайық.*

***Жүргізуші:*** *-Қасқыр қысыла- қымтырыла ішке кіреді. Әйтседе кіп – кішкентай үйшікке бесеуіде сыйып кетеді. Барлығы қосылып ән айтады. Тату –тәтті өмір сүреді. Бір күні жидек теріп жүрген аю үйшік тұрғындарының салған әнін естиді. Ол үйшікке жақын келіп , бар даусымен:*

 *Сүйкімді, кіп- кішкентай бұл үйшікте кім бар?!*

***Жүргізуші:*** *- деп ақырады.*

***Тышқан:*** *-Мен тықырлауық тышқанмын!*

***Бақа :*** *- Мен бақылдауық бақамын!*

***Қоян :*** *- Мен қорқақ қоянмын!*

***Түлкі :*** *- Мен қу түлкімін!*

 ***Қасқыр :*** *- Мен сұр қасқырмын!Ал сен кімсің?*

***Аю:*** *- Мен қорбаңбай аюмын!*

***Бәрі:*** *- Кел, бірге тұрайық.*

***Жүргізуші:*** *- Аю ары- бер тырбаңдап үйшікке кірмекші болады. Бірақ оның басы енгенімен денесі сыймайды. Амалы таусылған аю:*

*-Ендеше, мен үйшіктің шатырына шығып тұрайын.*

***Жүргізуші:*** *- дейді.*

***Бәрі:*** *- Жоқ қара қандай дәусің! Сені кішкентай үйшігіміз көтере алмайды. Қиратасың ғой.*

***Жүргізуші:***  *- деп шырылдайды іштегілер.*

***Аю:*** *- Қорықпаңдар түкте болмайды.*

***Жүргізуші:*** *- деп аю олардың сөздеріне құлақ аспайды.*

*Үйшіктің тұрғындары амалсыздан келіседі. Аю қорбаңдап үйшіктің төбесіне шығады. Сол- ақ екен , ескі үйшік сықырлап шашылып қалады. Тықырлауық тышқан, бақылдауық бақа, қорқақ қоян, қу түлкі, сұр қасқыр барлығы аман – есен үйшіктен шығып үлгереді. Аюға олар ренжімейді. Қайта , барлығы бірігіп , бөренелерді тасып , тақтайларды сүргілеп , жаңа үйшік тұрғызуға кірісіп кетеді. Осылайша , достар өздеріне әп – әдемі , жаңа үйшік тұрғызып алады.*

 ***Ертегіні көріп тамашалағандарыңызға рахмет!***

 ***Сау болыңыздар!***

 *«Боранқұл балабақшасы» МКҚК*

 *«Қарақұм» бөлімшесі*

 *Өткізген: Ақмоншақ Смайлова*